Краснодартәи атәылаҿацә аҟны аԥкрақәа дырӷәӷәеит
© Sputnik / Виталий ТимкивОткрытие фонтанов в Краснодаре
© Sputnik / Виталий Тимкив/
Жьҭаара 30 инаркны Краснодартәи атәылаҿацә акурортқәа рресторанқәа рахь ауаа нарышьҭлоит QR-код мацарала.
АҞӘА, жьҭаара 21 - Sputnik. Краснодартәи атәылаҿацә аҟны аԥкрақәа дырӷәӷәеит, абри атәы аанацҳауеит РИА Новости арегион агубернатор Вениамин Кондратьев иажәақәа шьаҭас иааганы.
Жьҭаара 30 инаркны Краснодартәи атәылаҿацә акурортқәа рресторанқәа, ркаҳуажәырҭақәа рахь ауаа нарышьҭлоит QR-код мацарала.
Уи адагьы ауаа рацәа злахәу, аспорттә, акультуратә уснагӡатәқәа Ҟәбан иԥкхоит жьҭаара 25 инаркны ԥхынҷкәын 1 аҟынӡа. Урҭ рылахәхарагьы QR-код алоуп ишалшо.
Аҵыхәтәантәи уахыки-ҽнаки рзы Урыстәыла 36 339 COVID-19 хҭыс азгәаҭоуп 85 регион рҿы.